Groupe électrogène Klöckner-Humboldt-Deutz AG Nr. 48600

De Groupe électrogène Klöckner-Humboldt-Deutz AG Nr. 48600 ass en Diesel-Stroum-Generater dee vun 1907 bis 1915 vun der Firma Klöckner-Humboldt-Deutz (haut Deutz AG) gebaut gouf.

Ee Generater aus dëser Serie gouf 1907 un d'groussherzoglech Famill zu Colmer-Bierg geliwwert fir d'Schlass Bierg mat Stroum ze versuergen.

D'Maschinn besteet aus dem Dieselmotor, deen iwwer e Schwongrad an en Transmissiounsrimm aus Lieder den Dynamo undreift.

Den 1. Juni 1977 huet de Groussherzog Jean d'Maschinn deem deemolegen Institut supérieur de technologie (haut Uni Lëtzebuerg) um Kierchbierg geschenkt.

D'Maschinn gouf de 15. Mäerz 2004 als nationaalt Monument klasséiert.

Technesch Donnéeë vum Dieselmotor
 Zuel vun den Zylinderen: 1
 Cylindrée: 25 Liter
 Dréizuel: 180 Touren an der Minutt
 Duerchmiesser vum Schwongrad: 3 Meter
 Leeschtung: 40 PS / 29,42 KW
 Gewiicht: 8 Tonnen, ouni d'SchwongradQuell: Plakat an der Ausstellung zu Déifferdeng, 2011, cf. Foto.

D'Ausstellung vun 2011 zu Déifferdeng 
Am Kader vun de Journées du patrimoine 2011 gouf de Generater vum 24. September bis den 9. Oktober 2011 zu Déifferdeng an engem Zelt op der Maartplaz ausgestallt.Cf. Affiche vun der Ausstellung D'Expositioun gouf zesumme vun der Stad Déifferdeng, dem Kulturministère, dem Service des sites et monuments nationaux an der Associatioun Groussmaschinn a.s.b.l. organiséisert. Den Diesel-Generater war d'Haaptattraktioun vun der Ausstellung, déi ënner dem Titel Une (R)évolution énergétique stoung.

D'Expositioun war och geduecht fir den Interessi vum Public fir de Plang vun engem Musée de l'énergie industrielle ze testen, e Musée deen um Territoire vun der Gemeng Déifferdeng soll realiséiert ginn. Den Diesel-Generater soll do zesumme mat anere grousse Maschinnen aus der Industriegeschicht vu Lëtzebuerg presentéiert ginn.Deutz-Diesel-Motor aus dem Jahre 1907 in Differdingen ausgestellt. Luxemburger Wort vum 24. September 2011, S. 28.

Biller

 Kuckt och 
 Lëscht vun den nationale Monumenter an der Gemeng Lëtzebuerg

 Um Spaweck 
 De Projet vum Musée de l'énergie industrielle op der Websäit vun der Déifferdenger Gemeng
 Websäit mat der Geschicht vun der Deutz AG zu Köln 

Kategorie:Klasséiert Monumenter an der Gemeng Lëtzebuerg
Kategorie:Gemeng Déifferdeng